ԱՄՓՈՓԱԹԵՐԹ
««ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ  2026 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ , ՓՈՓՈԽՈՒԹՅՈՒՆՆԵՐ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2025 ԹՎԱԿԱՆԻ ԴԵԿՏԵՄԲԵՐԻ 25-Ի N 1910-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ

	1.««Հայաստանի Հանրապետության 2026 թվականի պետական բյուջեի մասին» օրենքում վերաբաշխում, փոփոխություններ, Հայաստանի Հանրապետության կառավարության 2025 թվականի դեկտեմբերի 25-ի N 1910-Ն որոշման մեջ փոփոխություններ կատարելու և Հայաստանի Հանրապետության բարձրագույն դատական խորհրդին գումար հատկացնելու մասին» ՀՀ կառավարության որոշման նախագծով առաջարկվում է ՀՀ կառավարության պահուստային ֆոնդից «1080. Դատական իշխանության գործունեության ապահովում և իրականացում» ծրագրի առանձին միջոցառումներին հատկացնել 252,707.0 հազ. դրամ՝ փոստային ծառայություններ ձեռքբերելու նպատակով։ Այդ կապակցությամբ հայտնում ենք, որ Բարձրագույն դատական խորհրդի (այսուհետ՝ ԲԴԽ) փոստային ծառայությունների ֆինանսավորումը կարգավորելու նպատակով ս.թ. սեպտեմբերի 21-ին ՀՀ փոխվարչապետների մոտ կայացած խորհրդակցության (ՓՎ/122-2026) արձանագրության 6-րդ հարցով ՀՀ արդարադատության նախարարությանը հանձնարարվել է՝ համագործակցելով ԲԴԽ-ի և ՀՀ ֆինանսների նախարարության հետ մշակել բանաձև, որով փոստային ծառայությունների գծով լրացուցիչ ծախսը ԲԴԽ-ի մասով կապահովվի դատական ծախսերի հատուցման եղանակով (վճիռներով սահմանված դատական ծախսերի հատուցման հաշվին): 
Բացի այդ, ս.թ. հոկտեմբերի 3-ի տեղեկատվական համակարգերի կառավարման խորհրդի (ԽԱ/27-2026) արձանագրության 7-րդ կետով՝ «Հայփոստին» գումար հատկացնելու վերաբերյալ հարցի շրջանակներում, նշվել է, որ ԲԴԽ-ի մասով առկա է մոտ 200 մլն դրամի գործող պարտք, սակայն տվյալ հարցով համապատասխան ներկայացուցիչներ ներկա չէին, ուստի այդ բաղադրիչը պետք է դիտարկվի առանձին:    
Ինչ վերաբերում է Նախագծին, ապա հաշվի առնելով ՀՀ կառավարության պահուստային ֆոնդում հասանելի ֆինանսական միջոցների բացակայությունը՝ առաջարկում ենք վերոնշյալ գումարի ֆինանսավորումն ապահովել ԲԴԽ-ի ընդհանուր միջոցների հաշվին, իսկ լրացուցիչ ֆինանսավորմանը անդրադառնալ վերը նշված հարցերի պարզաբանումից հետո:

2. Առաջարկվում է նախագծում կատարել տեխնիկական բնույթի շտկում.  բացակայում է Նախագծի N 5 Հավելվածի գնումների պլանի ավելացվող տողերի «Միավորի գինը» սյունակի լրացման անհրաժեշտությունը:  

	 Ընդունվել է մասամբ։
Աշխատանքային կարգով համաձայնեցվել և գումարը նախատսվել է ապահովել  ՀՀ բարձր տեխնոլոգիական արդյունաբերության և արհեստական բանականության նախարարության 2026 թվականի բյուջետային հատկացումներից վերաբաշխման միջոցով

